Ռուսլան Մարանդյան

Ռուսլան Ռաֆիկի Մարանդյան, () հայ իրավաբան, իրավաբանական գիտությունների թեկնածու, ՀՀ ներքին գործերի նախարարության ոստիկանության իրավաբանական վարչության պետ, ոստիկանության գնդապետ։

Կենսագրություն 
Ռուսլան Մարանդյանը ծնվել է 1984 թվականի հուլիսի 24-ին Մարգահովիտ գյուղում։ 2001-2006 թվականներին սովորել է ՀՀ Ոստիկանության ակադեմիայում։ Ուսումն ավարտելուց հետո՝ մինչև 2009 թվականը, եղել է ակադեմիայի պետության և իրավունքի տեսության և սահմանադրական իրավունքի ամբիոնի ուսումնական ասիստենտ, որից հետո՝ մինչև 2011 թվականը, նույն ակադեմիայի իրավաբանական ֆակուլտետի պետության և իրավունքի տեսության և սահմանադրական իրավունքի ամբիոնի ուսումնական ասիստենտ։

2011-2012 թվականներին Ռուսլան Մարանդյանը եղել է ՀՀ Ոստիկանության կրթահամալիրի ակադեմիայի իրավաբանական ֆակուլտետի օպերատիվ-հետախուզական գործունեության և կրիմինալիստիկայի ամբիոնի դասխոս, իսկ 2012-2013 թվականներին՝ կրթահամալիրի գիտական աշխատանքների բաժնի պետ։

2013-2014 թվականներին եղել է ՀՀ Ոստիկանության կրթահամալիրի ակադեմիայի իրավագիտության ֆակուլտետի պետության և իրավունքի տեսության և սահմանադրական իրավունքի ամբիոնի դոցենտ, իսկ 2014-2018 թվականներին նույն կրթահամալիրի ակադեմիայի իրավագիտության ֆակուլտետի պետության և իրավունքի տեսության և սահմանադրական իրավունքի ամբիոնի պետ։

2017 թվականի մայիսի 29-ին Ռուսլան Մարանդյանին շնորհվել է իրավաբանական գիտությունների թեկնածուի գիտական աստիճան։

2018-2019 թվականներին Ռուսլան Մարանդյանը ղեկավարել է Ոստիկանության կրթահամալիրի ակադեմիայի իրավագիտության ֆակուլտետը, 2019-2021 թվականներին զբաղեցրել է ՀՀ ոստիկանության կրթահամալիրի ակադեմիայի պետի տեղակալի պաշտոնը։

2021 թվականի դեկտեմբերի 21-ին ՀՀ ոստիկանության պետի հրամանով Ռուսլան Մարանդյանը նշանակվել է ՀՀ ոստիկանության իրավաբանական վարչության պետ։

Արժանացել է ՀՀ ոստիկանության մեդալների և կրծքանշանների։

Ամուսնացած է, ունի մեկ որդի։

Ծանոթագրություններ

Արտաքին հղումներ 
ՀԱՆՐԱՔՎԵՆ ՈՐՊԵՍ ԺՈՂՈՎՐԴԱԻՇԽԱՆՈՒԹՅԱՆ ԻՐԱՑՄԱՆ ՁԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ 
Մարանդյան Ռուսլան Ռաֆիկի, Իրավաբանականգիտությունների թեկնածու
 ԱՊՀ տարածքում կհեշտացվի հափշտակված մեքենաների հայտնաբերումը

Իրավաբաններ
Հայ իրավաբաններ
Իրավաբանական գիտությունների թեկնածուներ
Հայ գնդապետներ
ՀԹՎ 2023 հոդվածներ